jkorsvik/nowiki_second_scrape_merged huggingface dataset:
Austin Stevens

Austin James Stevens (født 19. mai 1950 i Pretoria) er en sørafrikansk herpetolog. Han er nok mest kjent for dokumentarfilmene Austin Stevens: aller farligst... på Animal Planet. 


== Biografi ==
Han ble interessert i slanger i en alder av tolv år. Han startet å samle på dem, og fikk tilslutt en utrolig stor samling. 
Austin Stevens var også med i den sørafrikanske hæren under krigen i Angola. Der ble han bitt av en puffadder, når han prøvde å fjerne slanger fra slagmarken. Han måtte til sykehus, som var langt unna. Austin Stevens var i koma i 5 dager. Legene gjorde alt de kunne, og de skar bort litt kjøtt på hans høyre pekefinger.
Etter krigen dro Austin fra hæren og jobbet i Transvaal Snake Park. Der var han i seks år, og der ble han trent og ble en fullt kvalifisert herpetolog. Der ble han også veldig interessert i å lage film.
Nå lager Austin Stevens dokumentarprogrammer om slanger. Han har også skrevet en bok: Snakes in my bed. Når han ikke reiser jorda rundt for å fotografere slanger, bor han i Namibia. Han har også skrevet boken " The Last Snakeman". Han er nå gift med Amy Stevens.


== Guinness rekordbok ==
Austin Stevens kom Guinness rekordbok for å ha sittet i et rom i 107 dager med 36 av Afrikas giftigste slanger. På den 96. dagen ble han bitt, men han fikk behandling og han satt da i 107 dager.


== Bibliografi/ Filmografi ==
Austin Stevens, Snakemaster – In Search of the Giant Lizard, Monster Rattler and More! DVD 2005Episodes Include:
In Search of The Man-Eating Python
In Search of The Giant Lizard
In Search of The Monster Rattler
Reptile Facts
Interviews with Austin StevensSnakes in My Bed (Paperback) – Penguin 1992 ISBN 0-14-017396-X


== Referanser ==


== Eksterne lenker ==
Offisielt nettsted 
(en) Austin Stevens – kategori av bilder, video eller lyd på Commons
Emma

Emma er en opprinnelig tysk kortform av kvinnenavn som begynner på Erm- eller Irm-, og er utledet av det tyske ordet ermen som betyr «hel» eller «universell». Ema er en slovensk variant av navnet.


== Popularitet ==
Emma er kjent brukt i England på 600-tallet gjennom den frankiske prinsessen Emma som giftet seg med kong Eadbald av Kent. Emma har vært et populært navn i England siden 1000-tallet.

Emma var et populært navn i USA på slutten av 1800-tallet og igjen fra rundt år 2000.

Emma var blant de mest populære døpenavnene i Norge på 1880-tallet, og igjen fra ca. 1995. Emma var det mest populære døpenavnet på jenter i Norge i alle år fra 2003 til 2005.

Tabellen nedenfor gir en detaljert oversikt over populariteten til kvinnenavnet Emma og varianter av dette i noen av de landene hvor statistikk er tilgjengelig.


== Kjente personer med navnet ==

Emma av Normandie (ca. 988–1052), dronning av England to ganger via ekteskap
Emma Rawghton (1400-tallet), engelsk religiøs eremitt
Ema Pukšec (1834–1889), kroatisk operasanger også kjent som Ilma de Murska
Emma Goldman (1869–1940), litauisk anarkistisk teoretiker
Emma Kirkby (f. 1947), engelsk sopran
Emma Thompson (f. 1959), britisk skuespiller
Emma Bunton (f. 1976), britisk artist, medlem av Spice Girls
Emma Watson (f. 1990), britisk skuespiller kjent for rollen som Hermine Grang i Harry Potter-filmene
Emma Tallulah Behn (f. 2008), datter av prinsesse Märtha Louise og Ari Behn


=== Oppdiktede personer ===
Emma – kona til rollefiguren «Oluf»
Emma Woodhouse – hovedperson i romanen Emma av Jane Austen
Emma Bovary – hoverperson i romanen Madame Bovary av Gustave Flaubert
Emma – hovedperson i den svenske filmen Fjorten suger fra 2004
Emma – rollefigur i den norske tegneserien Kollektivet
Emma Geller-Green – datter av Rachel Green og Ross Geller i den amerikanske TV-serien Venner for livet.


== Annen bruk av navnet ==

«Emma» er et av de mest brukte kallenavnene på det euforiserende stoffet MDMA i Norge.
Emma – roman av Jane Austen fra 1815, filmatisert i 1996
EMMA (Elektronisk Matematikk-Maskin) – en av de første norske datamaskinene
«Emma Mærsk» – verdens største containerskip
EMMA – tysk feministisk tidsskrift
Emma var blant de hundre mest brukte navnene på hunder og blant de hundre mest brukte navnene katter i Norge i 2014.


== Se også ==
Emmaboda – kommune i Sverige


== Referanser ==


== Eksterne lenker ==

(en) Behind the Name: Emma
(en) Think Baby Names: Emma
Cubas flagg

Cubas flagg består av tre blå striper på hvit bunn og et rødt triangel med en hvit stjerne. Flagget er i størrelsesforholdet 1:2.
De blå stripene symboliserer landets tre opprinnelige provinser, mens de hvite stripene står for den revolusjonære saks renhet. Triangelen står for frihet, likhet og brorskap, mens den røde fargen skal representere de blodige slag som er kjempet for nasjonens selvstendighet. Den hvite stjernen symboliserer nasjonal selvstendighet.
Flagget ble offisielt godkjent 20. mai 1902, men har røtter tilbake til 1849. Flagget ble skapt under et møte av eksil-kubanere i New York i juni 1849, som et symbol for uavhengighetskampen mot kolonimakten Spania. General Narcisio Lòpez regnes som opphavsmann til flagget, mens Emilia Teurbe Tolón skal ha sydd det første virkelige flagget. Dette første eksemplaret av flagget fant senere vegen til Cuba og ble mønster for det uavhengige Cubas flagg. Flagget har siden forblitt uendret under skiftende politiske regimer. Den hvite stjernen er Lòpez' «La Estrella Solidaria» - den ensomme stjernen 
Cubas flagg har stått modell for utformingen av Puerto Ricos flagg der blått og rødt har byttet plass, begge flaggene ble formgitt samtidig av de samme aktivistene.
Cubas flagg benyttes uforandret i funksjonene som nasjonalflagg, handelsflagg, statsflagg og orlogsflagg. Sjøforsvarets gjøs er vannrett delt med blå nederst og det øvre feltet delt loddrett i like store røde og hvite felter. En hvit stjerne finnes i det røde feltet. Det som i dag er Cubas orlogosflagg, ble mellom 1868 og 1878 brukt av Carlos Manuel de Céspedes og frigjøringsbevegelsen.


== Andre flagg ==

Flagget ble brukt av 26. juli-bevegelsen i revolusjonen og kampen mot Batista-regimet.
Flaggets farger minner om er fra det røde flagget brukt under den franske revolusjonen. Det sorte symboliserer ideen «Friheten eller døden»


== Referanser ==


== Kilder ==
Album des pavillons nationaux et des marques distinctives. National flags and distinctive markings, Service hydrographique et océanographique de la marine, Brest, 2000
Røsjø, Bjarne (oversetter): Flagg og riksvåpen, 2006
Whitney Smith: Den store flagbog. Alverdens flag gennem tiderne, København, 1977
Gaetano Fanti

Gaetano Fanti (født 1687 i Bologna i Kirkestaten, død 27. september 1759 i Wien) var en italiensk maler i barokken. I 1715 var han blant dem som fikk i oppdrag av prins Eugene av Savoia å dekorere Belvedere. Hans bidrag på Belvedere var særlig illusjonistiske takmalerier. 


== Referanser ==


== Eksterne lenker ==
(en) Gaetano Fanti – kategori av bilder, video eller lyd på Commons 
Informasjonsside på aeiou.at
Audun Rødningsby

Audun Rødningsby (født 12. oktober 1979) er en norsk politiker fra Venstre. Han var fra januar 2018 statssekretær ved Statsministerens kontor.Han var generalsekretær i Unge Venstre fra oktober 2005 til juli 2007. Han er tidligere nestleder i Unge Venstre (2003–05) og var 3. vara til Stortinget for Venstre i Oslo i perioden 2005-2009. Han var medlem i bydelsutvalget i Frogner bydel og 2. varamedlem til Oslo bystyres samferdsels- og miljøkomite i perioden 2007-2011.
Etter å ha jobbet som medierådgiver i Oslo Venstre i 2007-valgkampen, jobbet han som rådgiver i miljøorganisasjonen ZERO, hvor han hovedsakelig jobbet med CO2-utslipp fra industri, kraft og offshore. 
Han jobbet fram til 2018 som rådgiver for Venstres stortingsgruppe, hvor han hadde ansvar for miljø- og energispørsmål. 


== Referanser ==


== Eksterne lenker ==
(no) Audun Rødningsby hos Stortinget 
(no) Audun Rødningsby hos Norsk senter for forskningsdata
Simone Inzaghi

Simone Inzaghi (født 5. april 1976 i Piacenza i Italia) er en italiensk fotballtrener og tidligere fotballspiller som er hovedtrener for FC Internazionale Milano.Han scoret fire mål i en Mesterliga-kamp 14. mars 2000 mot Olympique de Marseille, totalt scoret han ni mål på elleve kamper.
Han er bror av den tidligere fotballspilleren Filippo Inzaghi.
Han la opp som spiller i 2010.


== Referanser ==


== Eksterne lenker ==
(de) Simone Inzaghi – Munzinger Sportsarchiv 
(en) Simone Inzaghi – FIFA 
(en) Simone Inzaghi – UEFA 
(en) Simone Inzaghi – Transfermarkt 
(en) Simone Inzaghi – Transfermarkt (manager) 
(en) Simone Inzaghi – national-football-teams.com 
(en) Simone Inzaghi – WorldFootball.net 
(en) Simone Inzaghi – Soccerbase.com 
(en) Simone Inzaghi – FootballDatabase.eu 
(de) Simone Inzaghi – fussballdaten.de
Samaire Armstrong

Samaire Rhys Armstrong (født 31. oktober 1980) er en amerikansk skuespillerinne, kanskje mest kjent for rollene som «Emily» i TV-serien Entourage, og som «Anna Stern» i The O.C.


== Biografi ==


=== Tidlig liv ===
Armstrong ble født i Tokyo i Japan av skotsk far og italiensk mor. Hennes fornavn, uttalt sɑmɪːrɑ, er irsk. Hun bodde i Japan i flere år, før hun flyttet til Hawaii, og senere til Sedona i Arizona, der hun vokste opp. Armstrong gikk på universitetet i Arizona, men sluttet tidlig på grunn av at skolens dramaavdeling hadde en politikk på at førsteårsstudentene ikke fikk være involvert i produksjoner. Senere flyttet hun til Los Angeles.


=== Karriere ===
Hennes første store gjennombrudd innen filmskuespill var som en av de to tvillingene «Fratelli» i parodifilmen Not Another Teen Movie. Armstrong hadde også en stadig tilbakevendende rolle i TV-serien Freaks and Geeks, samt gjesteopptredener i Judging Amy, Party of Five, C.S.I.: Crime Scene Investigation, Numb3rs og The X-Files. Hun opptrådte i èn episode av The O.C., og ble bedt om å komme tilbake igjen da flere av seriens fans ba om at hun var med i flere episoder. Hun hadde en tilbakevendende rolle i HBOs TV-serie Entourage. 
Mens hun ikke medvirker i filmer, designer Armstrong klær for sitt eget klesmerke som hun kaller NARU. Hun har også opptrådt i musikkvideoer, slik som i Hansons «Penny and Me», og Daniel Powters «Bad Day».


== Utvalgt filmografi ==


== Referanser ==


== Eksterne lenker ==
(en) Samaire Armstrong på Internet Movie Database 
(sv) Samaire Armstrong i Svensk Filmdatabas 
(da) Samaire Armstrong på Scope 
(fr) Samaire Armstrong på Allociné 
(en) Samaire Armstrong på AllMovie 
(en) Samaire Armstrong hos Turner Classic Movies 
(en) Samaire Armstrong hos Rotten Tomatoes 
(en) Samaire Armstrong hos TV Guide 
(en) Samaire Armstrong hos The Movie Database 
AskMen.com: Samaire Armstrong
Maxim Magazine: Samaire Armstrong
Samaire Armstrongs fanside
Ugandas riksvåpen

Ugandas riksvåpen består av et skjold fremfor to korsede spyd på en grønn høyde. Høyden symboliserer Ugandas grønne frodige landskap. På den ene siden av skjolden står en Uganda kob (antilope), som symbol for landets rike dyreliv; og en grå krontrane (Balearica regulorum) , Ugandas nasjonalfugl. Skjolden og spydene symboliser landets beredskap og evne til å forsvare seg. På skjoldets øvre del er bølgene til Victoriasjøen og midt på skjoldet en sol, som symbol for Ugandas briljante solfylte dager. En tradisjonell tromme for seremonielle ritualer, dans, og for at kalle sammen til møte, pryder skjoldets nedre del. Under skjolden fremstilles elven Nilen, som har sin kilde i Uganda. På hver sin side av elven er Ugandas to viktigste jordbrukprodukter; kaffe og bomull. Lengst ned står Ugandas valgspråk For God and my country (For Gud og mitt land).
Panterett

Panterett er reglene om pant, en særrett til å søke dekning i visse formuesgoder som tilhører skyldneren. Forholdet for Norge beskrives i flere lover, som både i obligasjonsretten og lov om Pant og Thinglesing av 12. oktober 1857 med senere revisjoner. (Knophs oversikt over Norges rett: kapitlene om disse, kalt Obligasjonsretten og Panteretten)


== Se også ==
Norsk panterett
Nuclear Assault

Nuclear Assault er et amerikansk crossover thrash-band. Bandet ble stiftet i 1984 og oppløst i 1993, men ble gjenforent i 2002.


== Besetning ==
Dan Lilker – bass, vokal
John Connelly – vokal, gitar
Glenn Evans – trommer
Anthony Bramante – gitar


== Diskografi ==
Game Over 1986
Brain Death (EP) 1986
The Plague (M.LP) 1987
Survive 1988
Fight To Be Free (EP) 1988
Good Times Bad Times (EP) 1989
Handle With Care 1989
Live At Hammersmith Odeon 1990
Out of Order 1991
Something Wicked 1993
Assault & Battery (Comp.)1997
Alive Again 2003
3rd World Genocide 2005


== Eksterne lenker ==
(en) Nuclear Assault (band) – kategori av bilder, video eller lyd på Commons 
(en) Nuclear Assault på Apple Music 
(en) Nuclear Assault på Discogs 
(en) Nuclear Assault på MusicBrainz 
(en) Nuclear Assault på Encyclopaedia Metallum 
(en) Nuclear Assault på Spotify 
(en) Nuclear Assault på Songkick 
(en) Nuclear Assault på Last.fm 
(en) Nuclear Assault på AllMusic 
(en) Nuclear Assault på Twitter 
(en) Nuclear Assault på Facebook 
(en) Nuclear Assault på Myspace
Langlade County

Langlade County er et fylke i den amerikanske delstaten Wisconsin. Det ligger nordøst i staten og grenser mot Oneida County i nordvest, Forest County i nordøst, Oconto County i øst, Menominee County i sørøst, Shawano County i sør, Marathon County i sørvest og mot Lincoln County i vest.
Langlade Countys totale areal er 2 300 km² hvorav 39 km² er vann. I 2000 hadde fylket 20 740 innbyggere og administrasjonssenteret ligger i byen Antigo som også er fylkets største by. 
Fylket har fått sitt navn etter soldaten og eventyreren Charles Michel de Langlade.


== Eksterne lenker ==
(en) Offisielt nettsted 
(en) Langlade County, Wisconsin – kategori av bilder, video eller lyd på Commons
Red Rose Speedway

Red Rose Speedway er det andre albumet fra Paul McCartneys gruppe Wings. Etter at debutalbumet Wild Life solgte dårlig, ble bandnavnet nå endret til Paul McCartney & Wings for å få opp oppmerksomheten rundt bandet.
Tidlig i 1972 bestemte McCartney seg for å utvide bandet til fem medlemmer ved å ta inn gitarist Henry McCullough. I 1972 ga ikke bandet ut noe nytt album, men kom til gjengjeld med tre singler. «Give Ireland Back To The Irish» var McCartneys svar på Bloody Sunday og ble boikottet av BBC for sangens politiske meninger. Det samme ble rockeren «Hi Hi Hi» på grunn av dens påståtte narkotika- og sexreferanser. Ett svar på dette ble at bandet ga ut barnesangen «Mary Had A Little Lamb».
I tillegg til å utgi singler turnerte også bandet Europa sommeren 1972, hvor de blant annet la inn et Oslo-besøk.
Red Rose Speedway ble spilt inn i perioden mars-oktober 1972, men ble ikke gitt ut før i mai 1973. Albumet var opprinnelig ment som et dobbeltalbum, men endte opp som enkelt. 
Det eneste singelslippet fra albumet var sangen «My Love». Det var en kjærlighetserklæring til hans kone Linda McCartney. Sangen omtalte han selv som den nye «Yesterday» og ble en umiddelbar suksess. Sangen føk rett til topps på hitlistene i USA, og ble gruppas første #1-hit.
Populariteten til «My Love» førte til at forventningene til albumet økte. Dette førte til at Red Rose Speedway solgte til 1.-plass på albumlistene i USA, og Wings første suksess var et faktum. På tross av den kommersielle suksessen fikk albumet blandet mottagelse fra kritikerne, men nå hadde endelig McCartney klart å etablere Wings som et band.
Albumet ble remastret og utgitt i 1993, som en del av The Paul McCartney Collection. Her ble sangene «Hi Hi Hi», «C Moon», «I Lie Around» og «The Mess» inkludert som bonusspor.


== Sporliste ==
Alle komposisjoner av Paul og Linda McCartney.

«Big Barn Bed» – 3:50
«My Love» – 4:08
«Get On The Right Thing» – 4:16
«One More Kiss» – 2:29
«Little Lamb Dragonfly» – 6:20
«Single Pigeon» – 1:53
«When The Night» – 3:37
«Loup (1st Indian On The Moon)» – 4:23
Medley – 11:16
«Hold Me Tight»
«Lazy Dynamite»
«Hands of Love»
«Power Cut»


== Personell ==
Paul McCartney: vokal, bass, piano, gitarer, Mellotron, elektrisk piano, Moog, celesta
Linda McCartney: vokal, elektrisk piano, orgel, cembalo, perkusjon
Denny Laine: vokal, gitar, bass, munnspill
Henry McCullough: gitar, vokal, perkusjon
Denny Seiwell: trommer, perkusjon, vokal


=== Andre medvirkende ===
Hugh McCracken: gitar
David Spinozza: gitar


== Eksterne lenker ==
(en) Red Rose Speedway på Discogs 
(en) Red Rose Speedway på MusicBrainz
Wild Life

Wild Life er debutalbumet til Wings, et rockeband som ble dannet av tidligere The Beatles-medlem Paul McCartney og hans kone Linda sommeren 1971. 
Allerede i august samme år begynte innspillingen av albumet. Wild Life ble spilt inn på meget kort tid av den grunn at McCartney mente albumet måtte bevare råheten og ferskheten som det nye bandet hadde. Albumets to mest kjente sanger er «Tomorrow», som ble inkludert på Wingspan: Hits and History, et samlealbum fra 2001, og «Dear Friend», som var McCartneys kommentar til hans ødelagte vennskap med John Lennon. 
Albumet kom ut 7. desember 1971 til meget lunkne anmeldelser fra både media og publikum. Wings var et nytt band, og litt av grunnen til at albumet solgte dårlig var navnet. Mange var rett og slett ikke klar over at dette var bandet til Paul McCartney. Dette førte til at neste utgivelse ble utgitt som Paul McCartney & Wings. Albumet endte sin ferd på albumlistene i USA med en 10.-plass, mens det i England solgte til en 11.-plass.
I 1987 ble albumet utgitt på CD med tre bonusspor. Disse var «Oh Woman, Oh Why» som var B-siden på McCartneys første singel (A-siden var «Another Day», 1971) etter at The Beatles ble oppløst, og begge stykkene fra singelen «Mary Had A Little Lamb»/«Little Woman Love» fra 1972.
I 1993 ble Wild Life remastret og utgitt på nytt på CD, som en del av The Paul McCartney Collection, med singlene «Give Ireland Back To The Irish» og «Mary Had A Little Lamb», begge innspilt i 1971, som bonusspor.


== Sporliste ==
Alle komposisjoner er av Paul McCartney og Linda McCartney, hvis ikke annet er oppgitt.


=== Originalversjonen fra 1971 ===
«Mumbo» – 3:53
«Bip Bop» – 4:09
«Love Is Strange» (Baker/Smith) – 4:49
«Wild Life» – 6:39
«Some People Never Know» – 6:36
«I Am Your Singer» – 2:13
«Tomorrow» – 3:23
«Dear Friend» – 5:46


=== CD-versjonen fra 1987 ===
«Mumbo» – 3:55
«Bip Bop» – 4:10
«Love Is Strange» (Baker/Smith) – 4:48
«Wild Life» – 6:40
«Some People Never Know» – 6:36
«I Am Your Singer» – 2:13
«Bip Bop Link» (instrumental) – 0:49
«Tomorrow» – 3:24
«Dear Friend» – 5:47
«Mumbo Link» (instrumental) – 0:45
«Oh Woman, Oh Why» (Paul McCartney) – 4:37
«Mary Had A Little Lamb» – 3:32
«Little Woman Love» – 2:09


== Personell ==
Paul McCartney: vokal, bass, gitarer, piano, keyboard, perkusjon
Linda McCartney – keyboard, piano, perkusjon, vokal
Denny Laine – gitarer, bass, perkusjon, keyboard, vokal
Denny Seiwell – trommer, perkusjon


== Eksterne lenker ==
(en) Wild Life på Discogs 
(en) Wild Life på MusicBrainz
Montpelier

Montpelier er hovedstad i den amerikanske delstaten Vermont, og hovedsete i fylket Washington County. Med sine 8 035 innbyggere (2000) er Montpelier den minste delstatshovedstaden i USA.
Byen ble permanent bebodd fra 1787, og hadde 117 innbyggere i 1791. Byen er oppkalt etter den franske byen Montpellier. Fransk var populært på grunn av Frankrikes bidrag under den amerikanske revolusjon.


== Eksterne lenker ==
(en) Offisielt nettsted 
(en) Montpelier, Vermont – kategori av bilder, video eller lyd på Commons 
(en) Montpelier, Vermont – galleri av bilder, video eller lyd på Commons 
 Montpelier hos Wikivoyage
Nevado del Ruiz

Nevado del Ruiz er en kjeglevulkan i Colombia. Et utbrudd i 1985 skapte en lahar som fullstendig begravde byen Armero, med 23 000 drepte i det som er blitt kjent som Armero-tragedien.


== Geografi og geologi ==


=== Lokalisering ===
Det er den nordligste av vulkanene i det vulkanske beltet i Andesfjellene, og den ligger litt sørøst for Manizales, med byen Armero i dalen nedenfor. Det er den nordligste av vulkanene i Colombia, og den vulkanen i landet som har høyest vulkansk aktivitet. 


== Vulkanisme ==


=== Opprinnelse ===
Nevado del Ruiz er skapt av subduksjon av den tektoniske Nazcaplaten under den søramerikanske kontinentalplaten. Stratovulkaner i Andes er for det meste plinisk, det er også Nevado del Ruiz, og vulkanen produserer pyroklastiske strømmer. 


=== Utbrudd i 1985 ===

13. november 1985, klokken 21:08, fikk Nevado del Ruiz et utbrudd. Pyroklastiske strømmer smeltet is og snø på toppen av vulkanen, som formet laharer som strømmet nedover flere elvedaler. Laharene var opp til 50 meter tykke, og bevegde seg mer enn 100 kilometer bort.Mange hus og landsbyer ble fullstendig ødelagt av laharene. Byen Armero ble fullstendig dekket av strømmen, noe som drepte omtrent 21 000 av 28 700 innbyggere. Utbruddet drepte totalt anslagsvis 23 000 mennesker, skadet 5 000, og ødela mer enn 5 000 bygninger. Dette var det nest dødeligste vulkanutbruddet i det 20. århundre, etter utbruddet i 1902 i Montagne Pelée. Ulykken skapte stor internasjonal omtale og interesse, spesielt takket være et fotografi tatt av Frank Fournier, av en ung jente ved navn Omayra Sánchez som ble fanget under rot og skrot i tre dager, før hun døde.Flyktninger som rømte til andre byer i området, fikk gradvis nye hjem i et regjeringsstyrt prosjekt, men problemene for de som måtte flytte fra området fortsatte i mange år etterpå. Landsbyene ble advart mot muligheten for en katastrofe, men på grunn av mange tidligere falske alarmer, samt en uttalelse fra flere offisielle byråkrater om at vulkanen ikke ville få et utbrudd, omkom mange mennesker fordi de ikke tok hensyn til advarslene.
Der var hundrevis med historier om personer som var like ved hverandre, der den ene ble drept av massive steiner, og den andre overlevde nesten uskadd. Blant de mest fryktelige konsekvensene av gjørmen, var temperaturen i den. Dette sammen med et høyt innhold av sopp og bakterier i gjørmen, som ikke lot seg behandle med kjente antibiotika, gjorde at mange fikk helseproblemer, eller døde.


== Referanser ==


== Eksterne lenker ==
(en) Nevado del Ruiz – kategori av bilder, video eller lyd på Commons 
Navado del Ruiz Arkivert 24. juli 2010 hos Wayback Machine. at South Dakota State University
Nevado del Ruiz facts at the NOAA
Øresus (band)

Øresus var et punk/nyveiv-band fra Skien som eksisterte mellom 1979 og 1983. Bandet startet under navnet Mikey Mads Band og ga i løpet av sin levetid ut to 7" og 1 LP. I 2003 ble bandets diskografi gitt ut på CD. Øresus besto av Ragnar Køhn (trommer), Pål Lillefjære (gitar), Jan Ove Lorentzen (sang, gitar) og Frode Wara (bass).
Bandets første firespors 7" fikk en viss oppmerksomhet, ikke minst på grunn av sangen «Kåre (har du det godt med deg sjæl)» om kommende statsminister Kåre Willoch. Denne ble fulgt opp av singelen «Mannen i badekaret», før LP-en Ansikt til ansikt kom i 1983. Alle ble gitt ut på bandets eget plateselskap. Musikalsk utviklet bandet seg fra ska-inspirert punk via mer aggressiv punkt til dyster nyveiv inspirert av Joy Division. 
Bandet ble oppløst sommeren 1983 da Lorentzen flyttet til Bergen, der han blant annet var med i Radiofantomene.  Resten av medlemmene har alle vært å finne i flere band, deriblant har Frode Wara spilt i Electric Gangsters, Fructdrops, Tracemen, Svarte Faen, og Ragnar Køhn i Paal & Paal Band. 
Øresus er ett av meget få band fra perioden som har reunion og spiller konserter i dag. De er også representert på samleplaten Anarki og Kaos vol. 2 (Voices of Wonder 2007) med låten «Galt et sted».


== Diskografi ==
Galt et sted (1981)
Ansikt til ansikt (1983)